cyanic-selkie/wikianc huggingface dataset:
Eisclub Bad Tölz
Da lange Weg zu de Moastatitl
In da Saison 1961/62 wars na endlich soweit, de Döiza ham zum easchtn moi de Moastaschaft gwonna. Und 3 Joar spada ano de zwoade Moasdaschaft in da Saison 1965/66. Am Eisstadion hams ano a Doch aufebaut, dadurch hams a koane Probleme mim Reng mehr kabt.
Abstieg
Im laufe da Joar hod si na des Eishockey in de Metropoln wia Düssldorf valogad, damit wor de Glanzzeit vo de Kloastädt vorbei. In da Saison 1972/73 san de Döiza auf oamoi schlecht worn und ham nur no um de Klassnerhoid gspuit und ned wia fria obn mit gmischt.
Nachm Abstieg
Nachm Abstieg hams sofort an Wiedaaufstieg ins Visier gnomma, wos aba ned hi kaut hod. Weil de Leid des 2.Liga Eishockey z´langweilig worn is san de Besuchazoin imma weida gfoin und da Eisclub is kurz vor da Pleite gstandn. Nur durch a Sammelaktion und na Finanzspritzn vo da Stod hams ibalebt.
Nach a boa Joar hams na wida einigermaßn guad gspuit und d´Zuaschaua san wida kema. In da Saison 1985/86 sans na in da Abstiegsrundn gland. Ab do hams na jede Saison um den Klassnerhoid gspuit. 1991/92 hod na de ganze Anstrengung nix mehr koifn und d´Döiza san in d´Oberliga ob gstieng.
Oberliga vo 1992 bis 1997/98
Obwois am Anfang vo da Saison 1992/93 wida vo de Zuaschaua ignoriad wordn san hams eigentlich a guads Eishockey gspuit und dann san a de Zuaschaua zruckkema. Sie ham a des Aufstiegsspui gegn d´Frankfurt Lions nur ganz knapp vapasst.
1993/94 hams den wersten Titl nach 28 Joar gwonna und zwar de Deitsche Oberligamoasdaschaft nach dem Finalsieg gegn Timmendorferstrand. Ab do warns na oane der Spitznmannschaftn vo da Oberliga und des hod ma a an de Zuaschauazoin gseing de na auf uma 2000 Leid pro Spui gstieng san.
Des Joar nach da Moasdaschaft war ned so erfolgreich, weils im Playoff-Viadlfinale gegn de Schalker Haie ausgschiedn san. 1995/96 is na de Oberliga in Hacker-Pschorr-Liga umgenannt wordn (bis 1998). De Döiza san in dera Saison sogar ins Finale kema, ham aba gegn den ESC Wedemerk, de heidign Hannova Scorpions, valoarn. De nachsten zwoa Joar warn na nimma so erfolgreich. In da Saison 1997/98 sans na iba de Qualifikations Playoffs wida in d´2.Liga aufgstieng.
Bis heid
Nachdems aufgstiegn san hod oanzig und aloa da Klassnerhalt zejd, dens na a gschafft ham. In dem Joar hams a de TEG gegründet und hoasn ab sofort Döiza Löwn. In da nachsten Saison sans sogar in d´Playoffs kema aba glei wida ausgschiedn.
2000/2001 war na de 2.Liga Saison der Subbalative. Nachdems in da Abschlusstabejn drida wordn san hams in da easchtn Playoffrundn gegen den Erzrivaln SC Rissersee gspuit wos a boa moi a vois Stadion bracht hod und hohe Einnahmen. Im Halbfinale gegen Heilbronn wars Stadion a imma voi und nachdems des gwonna ham, hams im Finale gegn de Ingolstädter Panther gspuit. De Panther warn aba a Numma z´groß fia d´Löwn und somit sans Vizemoasda vo da 2.Liga wordn.
Im Joar 2002/03 warns na Finanziell am Ende und ham Insolvenz o gmejd. Nach langem hin und her hod na de Ligenleitung beschlossn, dass d´Döiza a Lizenz fia d´nachste Saison griang.
2005/06 sans na wida in d'Oberliga abgstiegn. Im easchtn Joar sans im Hoibfinale gegn Heilbronn ausgschiedn. Im zwoadn Joar warns na aber so wos wia da FC Bayern Minga der Oberliga. Koa Mannschaft hod eana s´Wossa reichn kenna. Und am Ende sans na dafia belohnt wordn mim Aufstieg.
In da 2.Bundesliga Saison 2008/09 hams na brudal guad gspuit und san ois Aufsteiga sogar zwoada in da Tabelle wordn hinter de ibamächtign Steelers aus Bietigheim. Leida sans na Pleite ganga und miasn in da Saison 2009/10 wida in da Oberliga spuin und des wahrscheinlich fia a lange Zeit.
In da Oberliga Saison 2009/10 hams nach na Schbuizeit, wos de ganze Zeit aufe und obe ganga is an 10. Blotz gelegt und san dadurch ned fia d´Playoffs qualifiziad gwen. De Mannschaft war d´jüngste vo da Liga und hod zum großteil nur aus eigene Nachwuchsschbiela bschdandn, weils Gejd gnab war und eascht am Schluss vo da Saison hams na zwoa Ausländer kabt, wobei der oane vo de Fans zoit worn is. In da nagstn Saison schbuins na in da Oberliga Süd, weil d´Oberliga is in 4 Bezirke (Süd, Nord, West und Ost) aufgschboidn worn.
Spuistättn
Stadion an der Bäda-Freisl-Stroß: Vo 1935 bis zum 30.Jenna 2004 ham d´Döiza Löwen an da Bäda-Freisl-Stroß gspuit. Im Joar 1964 is s´Stadion ibadocht wordn. Ab und zua is dro rumgwearglt wordn aba den Oidarungsprozess hod ma ned vahindan kina. Des Stadion war obenrum an de Seitn offen. 2004 hods na ausdient kabt und is abgrissn wordn. Insgesamt hom so an de 6000 Leit einebasst, vor allem gegen Rissersee wars oft voi.
Hacker-Pschorr-Arena: D´Hacker-Pschorr-Arena is am 13. Feba 2004 mit oana 0:2 Niederlage vo da Deitschn Nationalmannschaft gegen Österreich eröffnet wordn. Da neie Standort is an da Flinthän, an da ehemalign US-Kasern. De Arena is kleana ois s´oide Stadion aber ganz zua. D´Kapazität is bei uma 4200 Leit. Im Schnitt kema an de 1900 Zuschaua. Wos no bsundas is, is de Trainingshalle de s´ dazua baut hom. Friara hods nähmlich koane gem.
Quellen
"Tölza Buam, Eishockeygeschichten, Menschen-Emotionen"; Tölza Kurier
Marienplatz (Minga)
Da Marienplatz (münchnarisch/mingarisch: Marienplotz) is da zentrale Plotz vo da Mingara Innenstod und Middlpunkt vo da Fuaßgängazone.
Log
Da Marienplotz liegt in da Oidstod am Kreizungspunkt vo d'zwoa Haptaxn, vo da Ost-West-Axn zwischn Isartor und Koarlstor, d'wo amoi a Tei vo da Soizstross wor und vo da Sid-Nord-Axn zwischn im Sendlinga Tor und im ehemolign Schwabinga Tor. Im Nordn vom Marienplotz liegts Neis Rathaus, im Ostn s'Oide Rathaus, im Sidn und Westn gibts G'scheftshaisa und Wiatschoftn. Da Plotz is ebba 100 Meta lang und ebba 50 Meta broad.
Likouala
Likouala is a Departement vo da Republik Kongo mid da Haptstod Impfondo.
Geografie
As Departement liegd im Noadn van Land und grenzd: im Noadn on de Zentroiafrikanische Republik, im Westn on's Departement Sangha, im Sidwestn on's Departement Cuvette und im Ostn on de Demokratische Republik Kongo.
Militärische Aufklärung
Militärische Aufklärung moant as Vorgehn, bei dem ma gschaide Informationen üban Feind sammlt. Meistns san des Truppnbewegungen, oba natürlich a Stationierung, Bewaffnung usw. Wichtig is es zum ausafindn, wo ma selba und wo da Feind seine Schwächn hod, damid ma si gnau do schützn, oda bzw. n Feind ogreifen ka, ohne selba vui Truppen aufwendn z'maissn, um an Sieg zu arringa.
Die militärische Aufklärung hod durch die ganze Militärgeschicht durch a bedeitsome Rolln gspült, egal ob ma do vu da Stoazeit, vu da Antike, vum Mittloita oda vo da Moderne ren. Da Sun Tzu, a chinesischa Militärtheoretika hod iba de Kriagsfiarung scho 500 v. Kr. a Buach gschrim, in dem wo a de essenzielle Wichtichkeit vu da Aufklärung betont hod (Buachtitl: Kunst des Krieges).
Heid spuit die Aufklärung a vül extrem wichtigare Rolln as wia am Onfong vum 19. Jahrhundert; heit hom die Amerikaner sogar a eigne Taktik entwicklt, de se "Seek & Destroy" gnannt hom, also "Souchn & Hiemachn" und wia "Souchn" scho sagt, basiat de Taktik drauf n Feind nua z'findn und den dann so schnell wai möglich aus zschaltn. Durch ollawal präzisare Waffen, wiad dej Taktik a ollawal meara an Bedeitung gwinnt, weil ma dadurch die Feinde imma schneller vernichtn ka.
Maßnahma
Nah- und fern:
Fernaufklärung:
Nahaufklärung durch:
Fusl
A Fusl oda Fusel sogt ma im engan Sinn za an schlechtn, billign Weinbrand ; im weidan Sinn aa za an schlechtn Schnops, sejtn aa za an schlechtn Weih.
Puglia
Puglia stähd für:
Fusl
As Woas is ibas Roudwejsche ins Boarische kema. Woarscheinle kimmts uaspringle vo „gschmoizn, fliaßad, flissig“.
1561
Des is a Iwablick iwas Joar 1561.
Bofesn
Bofesn, aa gschriemm ois Bavesn, Pofesn und ähnli, is a boarisch-östreichische Variantn vo Arme Ritter. Dafia wern zwoa oidbachane Scheim Weißbroud in Muich eigwoakt, in da Mittn mit Powidl gfuit, komplett in zuckadm, vaquirltn Oa gwendt und nachad in hoassm Schmoiz schwimmad aussabacha.
Woatuasprung
Des Wort Bofesn kannt entweda vum italienischn Pavese fia Schuid kemma, wos ma vo da Form her erklärn kannt. A andane megliche Herkumft waar de Zuppa pavese, wos a Fleischbriah mit Brodscheimm is, de wo aus da italienischn Stod Pavia kimmt.
Lund (Norwegn)
Lund is a Kommune in da norwegischn Fylke Rogaland. As administrative Zentrum liegt in Moi. As geografische Gebiet, in dem de Kommune liegt, hoaßt Dalane.
Gschicht
De Kommune is 1837 grindt worn. 1965 is de oie Kommune Heskestad Tei vo da Kommune Lund worn.
Woppn
As Kommunenwoppn enthoid drei Eichln, de de drei Orte vo da Kommune repräsentian: Moi, Hovsherad, Ualand/Heskestad. As Woppn is 1983 vom Svein Arild Berntsen entwoafn worn.
Vakeah
In Moi bfindt se a Stazion vo de Sørlandsbanen, ana Eisnbohstreckn vo Oslo iwa Kristiansand noch Stavanger. Bei Moi valafft aa de Eiropastroß E 39, af dea ma in uma oanahoib Stundn an nexdn Flughofn in Stavanger eareichn ko.
Photocase
Photocase is a Photoportai im Netz und a Buidagentur fia lizenzfreie Buidln (Stockfotos). Photocase is anno 2001 grindt worn.
Im Juni 2014 worn iba 478.000 Nutza ogmejdt. De Netzseitn hod uma 169.000 Bsuache (visits) pro Monat.
De Midgliedschoft ba Photocase is frei. Fia de Nutzung vo Fotos muasd registriad sei und dafia in ana Komplementeaweahrung (sogn. Credits) zoin. De Credits muasma kaffa oda duach affelodn vo oangnan Buidln vadeana. Affeglodane Fotos wean vo ana Jury priaft und wanns guad san, spada freigschoidt.
Easchta Wödkriag
Da Easchte Wödkriag (aa: Easchta Wejdkriag) is vo 1914 bis 1918 in Eiropa, im Nahn Ostn, in Afrika, Ostasien und aufn Meer gfihrt worn. Dea Kriag hod ebba 17 Milliona Menschnlem kosdt. Umara 70 Milliona Leit san unta Woffm gstandn und ebba 40 Stootn worn dro beteiligt.
Oläss und Ofang
Da Kriag is duach a Attntat aufn östareichischn Thronfoiga Eazheazog Franz Ferdinand in Sarajewo in Serbien am 28. Juni 1914 ausgläst worn. Des is da Ofang vo da Julikrisn gwesn. Da had am 2. Juli da östarechisch Koasa in Berlin angfragt, wia se s Deitsche Raech dazua stelln taat, „wenn Serbien [...] als politischer Machtfaktor am Balkan ausgeschaltet wead“. In da Antwort schreibt da Wilhelm, „daß Du auch in den Stunden des Ernstes mich und mein Reich in vollem Einklang mit unserer altbewährten Freundschaft und unseren Bundespflichten treu an Euerer Seite finden wirst.“ Des hoaßt, Östaraech-Ungarn kann Serbien angraefa, aa wenn si Russland ned staadhaltn wead. Dadamit had s Daetsche Raech den sogenanntn Blankoscheck ausgstellt.
Österreich-Ungarn hod am 23. Jule an Serbien a Ultimatum gricht, in Mord grichtli z untasuachn und dabei k.u.k. Organe z beteilign. Serbien hod des Ultimatum zwegn da gfordatn Beteiligung vo k.u.k. Organen obgwiesn, ois andane hädns akzeptiat. Dadrauf had Estraech am 25. Jule di diplomatischn Beziehunga abbrocha und di Taelmobilmachung angordnt. Sowas is allwae als Anfang vom Kriagszuastand aufgfasst wordn. Am 28. had Estraech-Ungarn dann tatsächli Serbien an Kriag eaklärt. Russland, des schon länga aes Schutzmacht vo alle Slawn auftretn it, had am 29. und 30. mit da Mobilmachung angfangt.
Intressant san zwischn da estraechischn Kriagserklärung und da Mobilmachung am 31. Jule de Voagäng in Berlin. Da Raechskanzla Bethmann Hollweg mechad no am Kriag auswaecha und vomittln, owa de Schoafmocha im Generalstab, vora da Helmuth von Moltke, setzn dem estraechischn Generalalstabschef Conrad von Hötzendorf zua, das Estraech mobilmacha sollt. Wael des daetschn Schlachtpläne habm an iwaraschnden Angriff und schnelln Kriagsvalauf im Westn vorgsehgn, und da deaf koa Zaet valorn wern. Scho da, und ned eascht im Kriags, sihgt ma guat, wia vahängnisvoll des in das daetschn Vafassung gwesn is, das da Kaesa a Militärkabinett had, des mit da ziviln Regiarung und Politik koan Zsammahang braucht.
So had Estraech am 31. Jule mobilgmocht. Und wael si bo ana Krisnbesprechung vom 20. bis zum 23. Jule Frankraech und Russland gegnsaeti vosprocha habm, das s eanane Bündnissa aehaltn wolln, had s Daetsche Raech vo Russland s End vo da Mobilmochung valangt und vo Frankraech a Zuasag, das s neutral blaebnd, wenn eppa zwischn Russland und Deatschland a Kriag ausbrechat. Frankraech had blos erklärt, se wern entspreched eanane Interessn voagehn und aus Russland is iwahaupt nix kemma. Dadraufhi had aa Daetschland am 1. August mobilgmocht und an Russland an Kriag erklärt und am 3. August an Frankraech. Glaechzaete, d. h. am 3. und 4. August, had Daetschland de belgische Souvderänität brocha und had Truppm in Belgien aenmarschian lassn. Da is England ins Spui kemma, had den Schutz fia de franzesische Nordküstn iwanumma und is mit am Ultimatum ans Daetsche Raech faktisch scho in Kriag aetretn. Dann is s mit de Kriagserklärunga Schlog auf Schlog ganga: Serbien und Daetschland, Estraech-Ungarn an Russland, Frankraech und dann England an Estraech, oess innert oana Wocha. De Tirkae is aa aenezogn wordn. Si erklärt se oes bewaffnet neutral; owa wael s an Vertrag mitm Daetschn Raech habm und wae dea gegn Russland ganga is, habm in da glaechn Woch Russland, England und Frankraech aa da Tirkae an Kriag eaklärt. Es is hintagründe voraus um Machtpolitik ganga. Russland had Ongst ghopt, das s duach de östreichische Balkanpolik sae Vormacht- und Beschitzarolln iwa olle Slawen valian kunt, voa allm, wenn Estraech duat meara Einfluss kriagt, ganz bsundas, wenn s Osmanisch Raech an e Rända no meahra zum Bröckln anfangt. De Kolonialmächt England und Frankrech had de daetsche Aemischung in de imperialistische Politik gstört. De Franzosn woitn eanan ewign Feind de Habsburger zmindast schwächn und de Britn hobn Ongst kopt, dass Deitschland ia Vormochtstellung auf See gfährdn kanntn, wei Deitschland zu dea Zeit extrem aufgrist hod. Voadagrüni is s bo olle Staatn um de Einhaltung vo eanane Bündnisse ganga: da Zweibund zwischn Frankraech und Russland, de Entente Cordiale zwischn Frankreich, Russland und England, da Dreibund zwischn dem Daetschn Raech, Estraech-Ungarn und Italien (vo dem dann nachm Ausschern vo Italien bloß no de Nibelungentreue bliebm is). Wae de awa alle nimma in easchta Hinsicht aufn Friedn ausgricht warn, sondarn scho aufn Krieg, sihgt ma daetli, das olle Mächte mitm Kriag grechnet habm, und wenn s eam eventuell aa ned gwollt ham, so doch ned willns warn, das n no vohindat hättn.
Langwieder Bach
Da Langwieder Bach is a fliassnds Gwässa z Minga und ghead zum Fluss-System vo da Isar. Er entspringd im Westn vo da Stod im Stodtei Aubing estli vo da Aubinger Loh und lafft duach de Stodtei Aubing und Langwied noch Noadn, estli voabei on Langwieder See, Lußsee und Birkensee.
Easchta Wödkriag
Kriagsvalauf
Bis 1917 san die Britn im arabischn Toal vum Osmanischn Reich weit vuakemmen, Östareich hod in Russlond a bissl an Bodn gwonnen kopt, und Deitschn gonz wenig in Frankreich und Belgien, oba es greaßte Problem vo de Mittlmächte (Deitsches Reich, Östareich, Osmanisches Reich) wor de Blockadn, de wo vahindat hot, dass Lebnsmittel durchkemman san. Bsundas die Deitschn hom probiat de z' brechn und hobn olle Schiffe obgschossn de in da Nordsee worn, und oans vu denen wor aus Vasehn a amerikanisches Passagierschiff, wos die USA dazua vaonlosst hot in Kriag einztretn. Aufgrund vu de Umstände hots zu dea Zeit scho so ausgschaut, dass die Entente-Mächte gwinnen wean, wos da Grund fia Italien wor gegen die Mittlmächte in en Kriag einztretn, obwohl se eigentlich a Bündnis mit Östareich kopt hattn. Trotzdem is fia die Italiena da Kriag gegn Östareich ziemli schlecht gloffa, und zwegn im Versailla Vertrog homs trotzdem no Sidtiroi zuagsprocha griagt.
Langwieder Bach
Hinta da Stodgrenz vo Minga buidt da Boch de Grenz zwischn de Gmoana Beagkiach und Karlsfejd und mindd eppa 1,7 km neadli vo Minga zwischn dena Beagkiachna Ortstein Eschenriad und Grebenriad in an Gebnboch.
Easchta Wödkriag
Kriagsvalauf
Zua gleichn Zeit hom de Deitschn in russische Exil-Kommunisten Lenin aus da Schweiz noch Russlond transportiat, um do a Revolution onzzetteln. Da Lenin hot mit seim leninistischn Kommunismus die ormen Leit ongsprochn und hots tatsächlich gschofft, dass de Bolschewiki gwunna hom, de wo gegnan Kriag worn; des wor 1917 in da Oktoberrevolution. Die Zeit danoch hot ea gnutzt um kommunistische Reforma in da neien Sowjetunion durchzfian.
Im Novemba 1918 hom de Mittlmächte kapituliat, und san vo dae Entente-Mächte zwunga worn an Friedensvatrog z akzeptian, wo s de gonze Kriagsschuid auf si nema hom miassn. Fia Deitschland hoaßt da Vatrog Vatrog vo Versailles und fia Östareich Vatrog vo St. Germain. Deitschland und Östareich hom aa olle Kriagsschädn zoin miassn. De Vaträge san vo vuin in Deitschland und Östareich ois Schmochfriedn ealebt worn.
Foign
As Ergebnis vom Kriag wor, dass Östareich und Deitschland koa Militär mea hom deafn und dass sie hohe Schuidn ghobt hom, wei se olle Kriagsschädn zohln hom miassn. Östareich hod an grossn Tei vo seine Gebiete valorn. As Osmanische Reich is auf de heitige Tiakei minimiat und zua Republik umgwandlt worn. Italien hod Sidtiroi griagt. De USA is zua Wejdmocht worn und de aloanige eiropäische Vorherrschoft wor damit beendt.
De Wurzln firn Zwoatn Wejdkriag san scho in de Foign vom Erschtn Wejdkriag z findn. Da Vatrog vo Versailles hod scheinbor aa in Aufsstieg vom Nationalsozialismus beginstigt.
Altenthann
Altenthann is a Gmoa im Oberpfäjza Landkroas Rengschburg im Vordan Bayerischn Woid und Mitglied vo da Vawoitungsgmoaschoft Donaustauf.
Geografische Log
Altenthann liegt in da Region Rengschburg, uma 18 Kilometer nordwestli vo da Stod Wiard an da Donau.
Fläch: 2.161,19 ha
500–600 m üba NN
Gmoagliedarung
Es gibt 50 Ortstei :
Es gibt de Gemarkunga Altenthann, Dietersweg, Forstmühler Forst, Göppenbach, Lichtenwald und Pfaffenfang.
Eigmoanunga
Im Joar 1945 oda 1946 san de bis dohi sejbstständige Gmoa Pfaffenfang (Landkroas Roding) und Teil vo da Gmoa Göppenbach eigliedat worn. Am 1. Jenna 1978 is Lichtenwald hinzua kemma.
UMB
UMB steht als Abkürzung für:
Soziale Netzweak-Portale
Soziale Netzweak-Portale (engl.: social network service) oda Gmoaschoftsportale san Gmoaschoftn im Internetz. Da Schwaapunkt vo dena Netzgmoaschoftn liegt af da Buidung vo am sozialn Netzweak oda vo sozialn Beziahunga zwischn Leidln, de wo beispuisweis gmoasome Interessn hom und si iwa eanare Ideen, Aktivitätn und Events austauschn woin.
De bekonntastn Netzweakportale san: Facebook, Myspace, SchülerVZ/ StudiVZ/ MeinVZ, Twitter, XING, LinkedIn oda wer-kennt-wen.
Tippische Funktiona
A boa tippische Funktiona vo Netzweakportaln san:
1562
Des is a Iwablick iwas Joar 1562.
Phineas Taylor Barnum
Phineas Taylor Barnum (* 5. Juli 1810 in Bethel, Connecticut – 7. Aprü 1891 in Bridgeport, Connecticut) woa a US-amerikanischa Unternehma und Zirkuspionier
Er woa da Grinda (zamma mit James Anthony Bailey) vom Zirkus "Barnum & Bailey Circus".
Noch eahm is aa da Barnum-Effekt benannt.
Miami-Dade County, Florida
Miami-Dade County is a Beziak im Bundesstoot Florida in da USA. Da Beziak hod 2.617.176 Eihwohna. Da Sitz vo da Vawoitung is in Miami.
Da Beziak hod a Fläch vo 6297 Quadratkilometa, dovo san 1257 Quadratkilometa Wossaflächn.
1563
Des is a Iwablick iwas Joar 1563.
Aufklärung (neuzeitlich)
Unta da neizeitlichn Aufklärung vastaeht ma an Prozess, wo de Leid, voa ollem die Armen und eha Ungebildeten, ogfangt hom si Gedonkn z' mocha üba as Wejdbuid, oda ob des wos eana bis dohi vo da Kirch und de Herrscher gsogt woan is, übahaupts richtig is.
Ausglöst woan is es mit Sichahat durch die Druckpresse in Vabindung mid da Entdeckung Amerikas. Da Buachdruck hod bewirkt, dass oiwei meara Leid lesen und schreibn gleant hobn, voa ollem hobn imma meara Leid glesn, wos vu ondare normale Leid (also nid vum Klerus oda vum Adel) wor. Durch den Reichtum aus da Neuen Welt (Neue Welt) is a viel davu noch Europa kemman, vu dem die oafochn Leid oba nix kopt hobn und durch des die Reichen imma no reicha woan san während die Ormen vua eanare Paläste vahungat san. Oba a die Religion hobn de Philosophen (Philosophie) hintafrogt, weil domols woas so, dass die Kirche den Leid eingredt hod, se wan in eanan sozialen Stand, vu Gott gwoit, einigboan, und dass es a Sünd war, sich m Willn Gottes zu widasetzn fia des ma donn länga Fegefeuer kriagt had, vu dem ma sich olladings freikaffn hod kennen, indem ma da Kirchen epas zoit hod, gennont weat des Ablasshandel. Also wor des Sytem sea ähnlich dem Kastensystem in Indien, wo ma a heit nu nit vu a niedrigan in a heahare, oda umkeat, wechsln konn. De neuzeitlich Philosophen hobn also in Bezug auf des gsogt, dass die katholische Kirche reformiat wean miaßat, oba weil de nid kooparian woit, hobn de Protestanten, wia se gnonnt wuan san, ia eigene Kirche gründet. In Folge viela Glaubenskriege, wia zum Beispiel der 30-Jährige Krieg, san donn do mearare vaschiedene Bekenntnisse entstonden; die wichtigsten san die Lutheraner, Puritaner, Calvinisten, und die Anglikaner, wobei Puritaner, Calvinisten und Anglikaner sea viel gemeinsom hobn. Aus no viele ondare Gedonkn is no die Idee entstondn an Staat z' schoffn, dea völlig ondas is als die domolige Monarchie, wos donn zu mearare Revolutionen gfüaht hod, darunta a die französische Revolution. In Frankreich is die Revolution am afolgreichsten valoffn, während in die meistn ondan Stootn, die Bürger zwor meara Rechte griag hom (Parlament), oba sonst eigentlich ois so weitagongen is wia davua. Im Joar 1848 is es donn wieda in viele europäische Stootn zu Aufstände kemmen, de niedagschlogn wuan san, und fia Deutschland, Österreich, und Russland is a tatsächliche Obschoffung absolutistischer Monarchie eascht 1917/1918 kemma.
Berühmte Vordenka da Aufklärung worn in England (John Locke), es oanzige Lond in Europa zu dea Zeit wo ma scho in gewissa Weise a ort Republik kopt hod, also mit Mitbestimmungsrecht der Bürger, obwohl des eigentlich a nu a konstitutionelle Monarchie (Konstitution) wor, und des isses a heit nu.
Habun
Habun (Habo) is a malayo-polynesische Sproch, de im Gebiat um Cribas, sidlich von Manatuto und noadöstlich vo Laclubar (Osttimor) gredd wiad. 2015 ham 2.214 Osttimoresn Habun ois Muadasproch ogem. De Sproch is oane dea 15 in d Vafassung aoeakannte Nationoisprochn Osttimors. Bei Habun kon es se um a archaische Variantn dea Amtssproch Tetum handln.
In d Vagangnheit wor Habun sehr noh ihra östlichn Nachbarn, den Kawaimina-Dialektn. Habun zoat aa oanige Ähnlichkeitn mid dea Idaté-Mondort des Idalaka, dea westlich gredd wiad.
Schwaigthal
Schwaigthal is a Urtschoft und a Katastralgmoa in da Gmoa Laakirchen im Bezirk Gmunden in Oberösterreich.
Siedlungsentwicklung
Zum Johreswexl 1979/1980 woarn in da Katastralgmoa Schwaigthal zsammgrechnt 85 Bauflächn mit 30.609 m² und 52 Gärten auf 176.949 m², 1989/1990 woarn´s 87 Bauflächn. 1999/2000 woar die Aunzohl der Bauflächn auf 85 angewachsen und 2009/2010 bestanden 68 Gebäude auf 131 Bauflächn.
Muadaarchetyp
Da Muadaarchetyp (dt. Mutterarchetyp), aa Grousse Muada oda Uamuada is da wichtigste Archetypn in da Analytischer Psychologie vom Carl Gustav Jung.
Schwaigthal
Bodnnutzung
De Katastralgmoa ist laundwirtschoftli prägt. 404 Hektar sand zum Johreswexl 1979/1980 laundwirtschoftli gnutzt gwesn und 12 Hektar woarn forstwirtschaftli gefiahrte Woidflächn. 1999/2000 is auf 412 Hektar Laundwirtschaft betriebn wordn und 19 Hektar sand ois forstwirtschaftli gnutzte Flächn ausgwiesn gwesn. Ende 2018 woarn 396 Hektar ois laundwiatschoftliche Flächn gnutzt und Foastwirtschoft is auf 19 Hektar betriebn woarn. De duachschnittliche Bodenklimazahl vo Schwaigthal is 53,8 (zum Staound 2010).
Muadaarchetyp
Archetypn san oigmoane Uabuida bzw. Uafoama vo da menschlichn Seej, de wo fia jedn Menschn unbewusste Bedeitung hom. Da C.G. Jung redd vo Archetypn, Uabuida vom kollektivn Unbewusstn, wo de Menschheit midananda teit. Da Uatyp vo ana Muada, de wo an imma huift, an bedingungslos gean hod, an umsoagt, an bschitzt, imma do is, wann mas braucht, dea wo ma imma vatraun ko. Voadagrindig is da Muadaarchetyp nua positiv, nua guad und freindle, es gibt do oba - wia ba oin Archetypn - a andane, a negative Seitn (Ambivalenz, Zwiespoitigkeit). De Muada, de wo di ned loslosst, de Muada ois Hex, de wo di zan "fressn" gean hod, de Glucknmuada.
Wann ma in seina Jugad ned af gsunde Weis vo da Muada loslosst, nocha wead a Mo zan Muadabuali - entweda a Seichal oda a Supa-Macho. In da Sproch vom C.G. Jung muas da junge Mo sei weibliche Seitn, sein Archetypn Anima, vom Muadabuid losläsn, um a reifa Eawoxana z wean.
Die Papiere des Teufels
Inhoit
Da Maura Dominick muass füa'n Zwicker und füa'n Stoppel im Teifeszimma vom Herr'nhaus in Hügelfeld a Kistl mit wichtiche Dokument'n eimauan. Dabei muass a schwöa'n, nix davau zum dazöh'n, außa jemaund sågt eahm de via Påsswöata, sunst'n hoit eahm sofuat da Teife. Da Stoppel håt nämlich in Zwicker sei Testament auvatraut und dea låsst's eimauan, domid's gaunz sicha aufg'hob'n is – in Wiaklichkeit håt a vua, in Zwicker und seine Eab'n zum betrüag'n und auf de Oat söwa des Vamög'n zum kriag'n. Dazua kummt's owa net, weu da Stoppel kuaz drauf mit seina Kutsch'n vaunglickt und in Zwicker da Schlåg trifft. De Köchin Eva is in Stoppel sei anziche Eabin, da üwagaungane Federl nimmt a Kuveat mit Zedln mit, ohne dass a glei mitkriagt, dass des da Schlüss'l zum Geheimnis is.
De unrechtmäßich'n Eab'n Schrollmann und Emilie vatreib'n in Stoppel sei Witwe Dorothea und sei Ziachtochta Sophie aus'n Herr'nhaus, owa da Federl, dea wo inzwisch'n den Inhoit vo dem Kuveat kennt, vaspricht, dass eahna g'hoif'n wiad. Ea üwagibt da Dorothea z'eascht amoi des wichtiche Kuveat zum Aufheb'n und bitt' ois Belohnung vo da Sophie de Haund z'kriag'n: Bei ana Taunzvaraunstoitung im Gåsthof Schrollmann spüit da Federl, ois Teife vakleidet, z'saumm mit ana Harfenist'ntrupp'n a Grus'lstückl, in dem vaschlüss'lt da gaunze Betruag dazöiht wiad und de zwaa Schrollmann san völlich vaunsichat. Beinåh' håt's da Federl scho so weit. dass' auf de Eabschåft vazicht'n woi'n, owa då kummt's zu ana Rafarei, bei dera da Federl valetzt wiad, wia'r a füa de Dorothea und de Sophie de Flucht dazwingt: Im Herr'nhaus woat'n de zwaa Weib'an af de Kläarung vo dera G'schicht', owa da valetzte Federl kummt leida z'spät. Wia de Dorothea des Kuveat aufmåcht, wiad's vom Schrollmann ausspioniat. Dea reißt ihra de Zedln sofuat aus da Haund und schmeißt's in Of'n eine, so dass olle Untalåg'n vo da Eabschleicharei vanichtet san. Aa da Federl waaß kan Råt mear, owa då ruaft da Schrollmann vua lauta Begeistarung üwa sein Sieg: Owa genau des san de Losungswöata, de wo in Dominick vo seina Teifesångst befrei'n; ea hoit des Kast'l aus da Maua ausse und mit dem wiaklich'n Testament, des drin is, kennan de Betrüaga üwafüaht wea'n. De Schrollmanns rennan zuanich davau, de Sophie reicht in Federl de Haund und aa da Dominick wiad sei Laungzeitvalobte, de Weib Körndlbach, endli heirat'n.
Weaksg'schicht'
De Vualåg füa'n Nestroy sei Stückl is de französesche Comédie-Vaudeville Les Mémoires du Diable vom Étienne Arago und vom Paul Vermond (Easchtauffüahrung aum 2. März 1842). Des Stückl is in ana Üwasetzung vom Joseph Kupelwieser unta'n Tit'l Die Memoiren des Teufels aum 5. Novemba 1842 im Josefstädter Theater aufg'füaht wua'n. Da Rezensent vo da Wiener Theaterzeitung håt augeblich in Nestroy aum 7. Novemba aufg'foadat, den Stoff zuu beoawat'n – ohne zum wiss'n, dass da Dichta eh scho drau oawat, vamutlich scho åb Oktoba vo dem Joahr. A Zusaummanhaung mit'n gleichnaumich'n Roman vom Frédéric Soulié (1800–1847) håt ma net feststöi'n kenna, aa waunn duat'n des Läut'n nåch'n Teife genau a so vuakummt.
De Vualåg is a wenich oreginölle Intrig'ng'schicht üwa'r an Testamentsraub und a Eabschleicharei, des woa daumois (1840) in Fraunkreich a ziemlich's Mode-Thema. De Vualåg behaund'lt de G'schicht recht unwoahscheinlich und vawickelt, es geht um an Genaräu aus da französesch'n Revoluteaun und uman hintalistich'n Vasuach vo de Vawaundt'n, nåch sein Tod sei Schlosses Ronquerolles zum eab'n. A geheimnisvolla Retta vo seina Witwe und da Tochta kaunn des owa daunn do no vahindan und kriagt dafüa de Tochta ois Weib.
Da Nestroy vasetzt des Stückl – wia's bei seina Beoawatung vo französesche Vualåg'n imma g'schehg'n is – aus da groß'n Wöit vo dera Aristokratie in's büagaliche Vuastådtmiljöh und aufs Laund. De siasslate Sentementaletät und des Pathos wiad aa umg'schrieb'n und duach Situateaunskomik easetzt. Drum wiad vo eahm de gaunze Schmia'ntheataszene mit de Auspülungan auf des Vabrech'n dazua dafund'n. Da scho vastuabene Genaräu Ronquerolles und da schuftiche Advokat Marcillac tret'n im Origenäu goa net peasönlich auf, in Marcillac sei Gegenstück Zwicker is de Hauptfigua vo Vuag'spüi. Da Maura Gauthier, dea wo im Vaudeville a vazweifeta Mensch is, dea nimma red't und des unhamliche Schloss Tåg und Nåcht beowåcht, wiad zum komisch-depremiat'n Dominik, dem, sei greßta Kumma des Trinkvabot is: Aus'n vuanehman Ball wiad a Wiatshausvagnüg'n, aus'nm Pistoinduell vom Robin a Wiatshausrafarei vom Federl; wäahrend da Robin de Roi'n füa'r an „Ersten Liebhaber“ is, wiad da Federl zu ana lustich-hüifsbereit'n Figua – a Umsetzung, de wo in Nestroy nåch'n Uateu vo de meist'n daumålich'n Kritika net gaunz gelungan is. Wäahrend in Robin sei Inkognito bis zum Schluss net aufdeckt wiad, wiad da Federl scho beim Vuag'spüi auf de Bühne bråcht. Von olle g'lobt is owa in Nestroy sei Idee wua'n, de vawick'lte Vuag'schich vo dera Eabschleicharei z'saummg'fåsst im Vuag'spüi zum präsentia'nn, und net wia'r im Origenäu ois Rückblend'n üwa'n gaunz'n Text ausg'straht.
Da Nestroy håt den Sekretäa Federl, da Wenzel Scholz den Maura Dominick Hauskatz, da Friedrich Hopp den Gåstwirt'n Stoppel, da Alois Grois den Greißla Schrollmann, in Nestroy sei Leb'nsg'fäahtin Marie Weiler de Müllarin Weib Körndlbach g'spüit.
Da uasprüngliche Oawatstit'l vo dem Stückl is vom Nestroy aufaungs mit Lucifer augeb'n wua'n. De Origenäuhaundschrift mit 18 Bög'n und an Umschlågbog'n is a easchte unvoiständiche Niedaschrift mit etliche Endarungan und Raundnotiz'n, ohne Peasonanvazeichnis und ohne dem Quodlibet vom 2. Akt.
De Origenäu-Partetua vom Adolf Müller is aa no eahoit'n, mit'n Tit'l ''Die Papiere des Teufels. Poße mit Gesang in 3 Akte und einem Vorspiel von Joh. Nestroy. Musik von Adolf Müller Capellmstr. 1842. Das erste Mal aufgeführt den17ten Novemb: [1]842 im k.k. Priv. Theater a. d. Wien''. Des Soufflierbüachl vom Carltheater liegt jetzt'n im Österreichischen Theatermuseum.
Von dem recht wenich g'spüit'n Stückl is fåst nua des Weana Couplet vom Federl mit'n Refrain „Das is' wohl nur Chimäre, aber mich unterhalt's“ (I. Act, 10te Scene). Da Karl Kraus håt's in seine Vualesungan oft bråcht; es is in da Saummlung Lyrik der Deutschen ohdruckt..
Zeidungskritik
Z'weg'n da Entstehungsg'schicht (schau im Kapit'l Spätare Fåchkritik) und de logisch'n Schwäch'n in da Haundlung woa da Eafoig sowoi beim Publekum ois aa bei da Kritik nua eha schwåch.
De Wiener Theaterzeitung vom Adolf Bäuerle, wia imma recht Nestroy-freindlich, håt aum 19. Novemba 1842 ois anziche a posetive Rezenseaun bråcht, håt owa dabei hauptsächlich in Dichta und Schauspüla Nestroy g'lobt: Der Sammler, eb'nfois vom 19. Novemba, håt sei Entteischung üwa des Weak net vahamlicht, waunn da Kritika z'weg'n da misslungane Umsetzung vom adlich'n Mijöh ins büagaliche schreibt: Bis auf'n Scholz san aa de Doastölla und aa de Musi vom Adolf Müller wenich g'lobt wua'n.
De Wiener Zeitschrift håt aum 21. Novemba g'schrieb'n, dass' scho vo Aufaung au Zweifeln g'håbt hättat: In Kupelwieser sei Stückl is desmoi ausnauhmsweis üwa'n Nestroy sei Veaseaun g'stöit wua'n.
Ähnlich hau'm aa da Wanderer, de Sonntagsblätter und des Österreichische Morgenblatt (vom 19. und 20. Novemba) g'schrieb'n.
Wia fåst imma, waunn'ss uman Nestroy gaunga is, woa da Moritz Gottlieb Saphir in seina Zeidung Der Humorist vom 19. Novemba gaunz b'sundas schoaf in seina Kritik, b'sundas z#weg'n da Tåtsåch, dass da Nestroy wiedarum a französesche Vualåg vawend't hättat: Da Saphir schätzt in Kupelwieser sei Stückl eb'nfois ois bessa ei und maant in ana Notiz vom 24. Novemba aa no, dass des scho viamoi füa Benefizvuastöllungan g'numma wua'n warat.
Spätare Fåchkritik
Da Otto Rommel earinnat drau, dass dea in de französesch'n Draman vo dera Zeit schee laungsaum recht laungweuliche Stoff vo ana kriminöi'n Eabschleicharei duach de daumois gean g'sechane Vaknüpfung mit'n Teifesglaub'n hättat vabessat wea'n soi'n. Tåtsächli hättat's a recht große Auzoi vo Stückln geb'n, de wo so g'måcht woa'n; da Rommel nennt neb'n in Kupelwieser seine Memoiren des Teufels aa no de Zauwapantomime Der kleine Teufel (im Leopoldstädter Theater), Der Anteil des Teufels (im Josefstädter Theater, nåch an Vaudeville vo Eugène Scribe) und aundare allanich aus de Joarln 1842/43. Da Nestroy hättat de Unwoahscheinlichkeit'n vo da Vualåg duach seine g'schickt g'måcht'n Vabessarungan g'ändat und außadem duach'n Tit'l-Zuasåtz … oder Der Zufall entschäaft.
Da Helmut Ahrens stöit fest, dass in Nestroy nix aundas meah üwrich blieb'n warat, ois trotz dem gråd eb'n aufg'füaht'n Kupelwieser-Stückl sei Oawat aun de Papiere des Teufels featich zum måch'n, weu de Zeit, an aundas Weak zum schreib'n, warat afåch z'kuaz g'wes'n: de Requisit'n und es Bühnanbüid woa'n scho in Oawat, de meist'n Textpassasch'n vo de Schauspüla scho eistudiat. Deshoib warat de Reakteaun vom Publekum aa hinta de Eawoatungan z'ruckblieb'n, anaseits, weu des Stückl do z'stoak nåch an Plageat g'schmeckt håt, aundraseits weu vüle de karekiate Typesiarung vo de Hauptfigua'n Federl und Dominik net eakaunnt hättat'n, waunn aa der Doastölla bejuwöt wua'n san.
Beim Peter Haida is zum les'n, dass da Nestroy in seine Tit'ln insgesaumt viamoi Teife und Hölle eawähnt håt, nämlich in Robert der Teuxel (1831), in de doda genaunnt'n Papiere des Teufels, in Höllenangst (1849) und in Der gutmüthige Teufel (1851). Ois Motiv kummat des Thema olladings no in weitare Weak vua, bei dera Suach nåch an attraktiv'n Bühnanstückl stöwat beispüsweis de Theatagrupp'n in Die Fahrt mit dem Dampfwagen (1834) unta Tit'ln ois wia „Teufelsstein“, „Teufelsmühl'“, „Teufelsbanner“ und „Teufelsberg“ (Zitat: „Da ist der ganze Teufel beisammen“). Duat'n is owa ka eansthåfte Ausanaundasetzung mit'n „Bösen“ g'suacht, sondan wia'r im Alt-Wiener Volkstheater üblich, geg'n sei uasprünglich'n Bedeutung nua'r ois „Parodie der metaphysischen Welt“ vuag'füaht wua'n.
Penrose-Goidmedaij
De Penrose-Goidmedaij (dt.: Penrose-Goldmedaille, (ENS : R.A.F. Penrose Gold Medal) vo da Society of Economic Geologists (SEG) is a seit 1923 fiara herausrongds Lemsweak oda origineje Beiträg in de Geowissnschoftn vagemna Preis. Dozua zejn aa zum Beispui de Entdeckung vo Logastättn. Se wead mindestns olle drei Joar vagem. Se is noch R.A.F. Penrose bnennt.
Es gibd aa de Penrose-Medaij vo da Geological Society of America.
Bartlstockschwaige
Bartlstockschwaige is a Einöde vo da Gmoa Buttenwiesen im schwäbischn Landkroas Dillingen an da Donau. Da Hof liegt im Nordn vo da Gemarkung vo Pfaffenhofen.
Religion
Kirchli gheat de Bartlstockschwaige zua katholischn Pforrei Sankt Peter in Tapfheim.
Almhof
Almhof is a Einöde vo da Gmoa Buttenwiesen im schwäbischn Landkroas Dillingen an da Donau. Da Hof liegt 1,5 Kilometa westli vo Pfaffenhofen am Nordfuaß vom Thürlesbeag.
Gschicht
Almhof is eascht 1904/1909 grindt worn und woar bis 1928 a genossnschoftlicha Hof vom Zuchtvabond fias schwäbische Fleckviech.
Jugoslawn (Voik)
De Jugoslawn san a Voiksgrubbm in de heiting Nochfoigestootn vom ehemoling Stoot Jugoslawien (wöicha vo 1919 bis 2003 existiart hod). Se san vateilt auf de Stootn Slowenien, Krowozien, Bosnien und Herzegowina, Serbien, Montenegro und Mazedonien.
De Bekennung zu dera Voiksgrubbm is eingmächig, weil se de Leid ned definitiv zu ana vo de jeweiling Voika, de in de Nochfoigestootn lebm, bekenna kenna oda woin. Da Grund dafia is, dass sehr vüi Familien im domoling Jugoslawien gründt wurn san, wo de Öitan de vaschiednan Voiksgrubbm aughert hobm. Es is a domois politisch gern gseng gwesn, se ois "Jugoslaw" z' tituliarn.
Zur Zeid ka de zoihnmäßige Stärkn vo de Jugoslawn nur gschätzt wern, weil bei de Voikszählungen in de Nochfoigestootn da Begriff "Jugoslawe" nimma augfiart wead. Vüi Leid bekennan se a nimma ois ethnische Jugoslawn, weils befürchtn, doduach Repressjonen in da Orbat und im Oitog z erleidn.
Listn vo de Bischef vo Ostia
De foingdn Peasona woan Bischef und Kardinoibischef vo da subuabikarischn Diözese van: Ostia (und Velletri 1150–1914) (Italien). Seit'm 12. Joarhundad is da Kardinoibischof vo Ostia z'glei aa Kardinoidekan:
Sejbstähnlichkeit
Sejbstähnlichkeit im engan Sinn is de Eignschaft vo Gegnständn, Kerpan, Mengen oda geometrischn Objektn, in gressan Maßstobm, d. h. bei Vagressarung desejm oda ähnliche Strukturn aufzweisn wia im Ofangszuastand. De Eignschaft werd unta andam vo da fraktaln Geometrie untasuacht, wei fraktale Objekte a hohe bzw. perfekte Sejbstähnlichkeit aufweisn. De Mandlbrotmenge is streng gnumma und im Gegnsotz zu oft vortroganan Moanunga ned sejbstähnli: Im Prinzip ko ma jedn Ausschnitt vom Rand in jeda Vagressarung bei ausreichenda Auflesung osegn, vo wejchan Punkt a stammt.
Im weidan Sinn werd da Begriff aa in da Philosophie und in de Sozial- und Naturwissnschaftn vawendt, um grundsätzle wiedakehrende, in si sejm vaschochtlte Strukturn z bezeichna.
Fraktale Geometrie
Vo ana exaktn (oda 'striktn) Sejbstähnlichkeit'' is de Rede, wenn bei unendlicha Vagressarung vom untasuachtn Objekt imma wieda de urspringliche Struktur dahoidn werd, ohne jemois a elementare Feinstruktur zum dahoitn.
Exakte Sejbstähnlichkeit is praktisch nur bei mathematisch (z. B. durch a iterierts Funktionen-System) erzeigtn Objektn z findn. Beispui dafia san s Sierpinski-Dreieck, Koch-Kurvn, de Cantor-Menge oda trivialaweis a Punkt und a Gerade.
De Mandelbrot-Menge und de Julia-Menge san sejbstähnlich, ned oba strikt sejbstähnlich. Strikte Sejbstähnlichkeit impliziert Skaleninvarianz und losst sich unta andam mit Huif vo de charakteristischn Exponentn vom zgrundliegendn Potenzgesetz (Skalengesetz) quantifiziern.
Natur
Real existiarende Beispui waradn z. B. de Vaastelung von Bluatgefäßn, Farnbladdln oda Tei vo am Blumenkoi (Romanesco). Bei ana Vagressarung schaugt a Stickal wia a ganza Blumenkopf aus. Bei realen Beispuin losst si de Vagressarung oba ned bis ins Unendliche weita furtsetztn, so wia bei idealn Objektn aus da fraktalen Geometrie.
Oud-Vossemeer
Oud-Vossemeer is a Doaf vo da hollendischn Gmoa Tholen in da Provinz Zeeland. Es liegt auf da Hoibinsl Tholen und zäjht 2767 Eihwohna (Stond 2010).
Sejbstähnlichkeit
Natur
De Sejbstähnlichkeit is a Phänomen, des wo oft in da Natur auftritt. A kennzeichnende Zoi fia de imma wiedakehrende Sejbstähnlichkeit is da Goidane Schnitt.
Oud-Vossemeer
Bis zua Eihgmoanung noch Tholen im Joar 1971 woar Oud-Vossemeer a sejbstständige Gmoa.
Sejbstähnlichkeit
Fibonacci-Kettn
a) fang oo mid "k"
b) dausch an-jäds "k" mid an "l" und an-jäds "l" mid an "lk" aus Oiso:
1. k
2. l
3. lk
4. lkl
5. lkllk
6. lkllklkl
7. lkllklkllkllk
8. lkllklkllkllklkllklkl
...
Mia sichd aa, das mia aagraadd de sejbe Foign macha ku wemma mid
und
ofangd und aft in jedä naaxdn Zejn de lezde und de ander hintarananda hĩschreibt:
Iadz ku ma si zwoa Zejn aussasuacha, de wo glei hintarananda kemman, zB. de 6. und de 7. und wemma de iadz " k' " und " l' " hoassd, dann is glar, das de 8. Zejn oafach " l'k' " sej muas. Mia sichd oiso das de ganze Fojgn in dem Sinn sejbsteendlich is. De Abfolge " lk " kimmt auf jäda Hierarchi ojwei wida fia und dees obwoj de Fojgn ned periodisch is. De Buachstoom-Fojng hoassd si Fibonacci-Kette.
trivials Beispui
lklklklklklklklklklklk ...
iss nadiale aa sejbsteendlich.
Lilja Nótt Þórarinsdóttir
De Lilja Nótt Þórarinsdóttir (boarische Transkription Lilja Nott Thorarinsdottir, * 6. Juni 1979 in Reykjavík) is a islendische Schauspuiarin. Se vawedd aa de Kinstlanama Lilja Nótt und Lilja Nott Thorarinsdottir.
De Lilja is z Reykjavik geboan und hod anno 2009 de Kunstakademie vo Island (Listaháskóli Íslands) obsolviad.
1564
Des is a Iwablick iwas Joar 1564.
Palmyra (Atoll)
As Palmyra-Atoll is a Atoll im Pazifik. Es liegt rund 1.800 Kilometa im Sidwestn vo Hawaii. Es is as oanzige eigliedate und ned-organisiate Stootsgebiet (Unorganized Territory|unorganized territory) vo da USA. Es wead zu de United States Minor Outlying Islands zäjd.
Blosmusi
Blosmusi hoaßt ma de Musi, de wo ausschliaßli oda iabawiagend mit Blosinstrumentn gmocht wead. Es gibt in Bayern und Soizburg in schiaga jeda Gmoa a Blosmusikapejn mid mea wia da Hejftn Blosinstrumentn.
Gschicht vo da Blosmusi
Hearna vo Rindan, Muschln und andere oafoche Blosinstrument san vo Naturvejkan bei religiösn Ritn eigsetzt worn und de Posaunen vo Jericho oda de Fanfarn vo da Remazeid belegn de Nutzung vo Blosinstrumentn im Oitatum. Ois ejtaste eahoitane Musiinstrumente vo Eiropa gejtn de rund 35.000 Joa oidn stoazeitlichn Knochnflötn, de wo in da Schwäbischen Alb gfundn worn san.
Vorlaifa vo da heitign Blosmusi is voa oim de Militärmusi wia sa si nach de Tiaknkriag in Östareich und Bayern entwicklt hot.
Besetzung
Im foigendn wead a Standard-Harmoniebesetzung ogfiaht, de wo je nach Komposition aa obweicha ko. „Harmoniebesetzung“ sogt ma, wenn a Blosorchestra mit Hoiz- und Blechblosan besetzt is.
Nonn
Nonn is a Stodteil vo Reichahoi. As Dorf Nonn kead zua ehemaligen Gmoa Koistoa und zua Stod Reichahoi. Es erstreckt se am Südhong vom Staffa und is ins Nonner Oberlond (westlicha Tei)- und as Unterlond (österlicha Tei) aufteid. A wichtiga Bstandtei vom lokaln Brauchtum is as Perchtnlafa am 5 Jenna in da letztn Rauhnocht.
Wirtschoft: Fremdnvakea (Gastronomie und Vamietung), Londwirtschaft.
Stötten
Stötten is a Urtschoft und a Katastralgmoa in da Gmoa Laakirchen im Bezirk Gmunden in Oberösterreich.
Siedlungsentwicklung
Zum Johreswexl 1979/1980 woarn in da Katastralgmoa Stötten zsammgrechnt 418 Bauflächn mit 102.544 m² und 77 Gärten auf 174.498 m², 1989/1990 woarn´s 391 Bauflächn. 1999/2000 woar die Aunzohl der Bauflächn auf 634 angewachsen und 2009/2010 bestanden 427 Gebäude auf 1005 Bauflächn.
Bodnnutzung
De Katastralgmoa ist laundwirtschoftli prägt. 391 Hektar sand zum Johreswexl 1979/1980 laundwirtschoftli gnutzt gwesn und 83 Hektar woarn forstwirtschaftli gefiahrte Woidflächn. 1999/2000 is auf 338 Hektar Laundwirtschaft betriebn wordn und 81 Hektar sand ois forstwirtschaftli gnutzte Flächn ausgwiesn gwesn. Ende 2018 woarn 318 Hektar ois laundwiatschoftliche Flächn gnutzt und Foastwirtschoft is auf 85 Hektar betriebn woarn. De duachschnittliche Bodenklimazahl vo Stötten is 50,9 (zum Staound 2010).
Kanton Nangis
Da Kanton Nangis is a franzesischa Kanton in de Arrondissements: Fontainebleau, Melun und Provins, im Département Seine-et-Marne und in da Region Île-de-France; sei Haptort is Nangis. Vatreta im Generoirod vom Département is seit 2001, z'lezd wiedagwejd 2008, Paule Noury (UMP).
Geografie
Da Kanton Nangis is 579,85 km² groß und hod im Joar  Eihwohna ghod.
Heute-show
De heute-show is a deitsche politische Satiresendung. Da Stui vo da Sendung is a wengal so wia dea vo da ZDF Nochrichtnsendung heute. Da Moderator is da Oliver Welke. Dazua gibts no "Reporter". Unda andam: de Martina Hill ois Tina Hausten, da Christian Ehring, da Dietrich Hollinderbäumer ois Ulrich von Heesen, da Martin Sonneborn oda da Olaf Schubert.
Kanton Nangis
Gmoana
Zum Kanton Nangis ghean seit da landesweidn Neioadnung vo de Kantone 2015 de foingdn 46 Gmoana:
Bis zua Neioadnung hod da Kanton Nangis aus de 17 Gmoana: Bannost-Villegagnon, Bezalles, Boisdon, La Chapelle-Rablais, Châteaubleau, La Croix-en-Brie, Fontains, Frétoy, Gastins, Jouy-le-Châtel, Maison-Rouge, Nangis, Pécy, Rampillon, Saint-Just-en-Brie, Vanvillé und Vieux-Champagne bstondn. Sei Zuaschnitt hod ana Fläch vo 254,02 km2 entsprochn.
Winterland
S Winterland isa kommods Gebeide gwen, glei dabaud nom Eadbem vo 1906, am Eck Post Street/Steiner Street, z San Francisco, Kalifornien.
Da Soi is uaschbringle a Eislaafhoin gwen, de Ice Follies hom duad gschbuid.
1978, des Gebeide sejm zimle marod, a Saniarung waar noudwende gwen, hods da Bill Graham zan 31. Dezemba 1978 zuagmochd. S Obschidskonzeat hom The New Riders of the Purple Sage, The Blues Brothers und af Neijoh, Grateful Dead mim John Cipollina ois Gastmusika gem.
Feldbach (Buttenwiesen)
Feldbach is a Ortstei vo da Gmoa Buttenwiesen im schwäbischn Landkroas Dillingen an da Donau. Er liegt nördli vo Buttenwiesen, rechts vo da Stroß noch Mertingen. De Einöde Feldbach is inzwischn duach neie Baugebiete mid Buttenwiesen vabundn.
Gschicht
Feldbach werd 1369 easchtmois gnennt.
Religion
Kirchli gheat Feldbach zua Pforrei Heiligste Dreifaltigkeit in Buttenwiesen.
Bayern
Bayern, aa Boarn (amtli: Freistaat Bayern), is a Freistoot im Sidostn vo da Bundesrepublik Deitschland. Es is as gresste Bundesland und stehd noch da Eihwohnazoi hinta Nordrhein-Westfalen an zwoata Stej. De Haptstod vo Bayern is Minga. Nochban vo Bayern san de Bundeslenda Bodn-Wiattmbeag, Hessn, Thüringen, Saggsn sowia de Länder Esterreich, Tschechei und am Bodnsee drunt de Schweiz.
De Schreibweis vum Landesnama mim "y" als offiziej gehd afn boarischn Kini Ludwig I. zruck, friaras hods "Baiern" ghoassn. Ea hod an griachischn Buachstobm "Ypsilon" gnumma, weila Griachaland gern meng hod und wega seim Buam, am Otto, dea wo 1832 Kini vo Griachaland worn is.
Schau aa Portal:Bayern - Portal:Minga
Tippisch Bayern
De Voikskultua is fia vui Bayern gscheid wichtig. Dazua ghean vor oim Brauchtum, Trachtn, Musi, Voiksfest und traditionelle Sportartn, oba aa boarischs Essn und Dringa wia Bia und Weisswuascht. De Voikskultua z Bayern is mehra wia 1500 Joar oid und gheat zu de ejdestn vo Eiropa.
Da tippische Bayer wead oft ois freindlich, glossn und gmiatle eigschätzt. S Lem in Bayern, sogt ma, is weniga hektisch ois wia wo anders. Manchmoi guit da tippische Bayer oba aa ois dickkepfi oder sturschedlad, soichane Leid hoaßn dann z Bayern Grantla.
Bayern zejd in Bezug auf Wirtschofd und Buidung zu de erfoigreichstn Regiona z Deitschland und Eiropa. Leistung wead z Bayern hochgschetzt und wer vui leistet, der ko se aa vui leisten. Do is ned nur as Gejd gmoant, sondan aa as aufmüpfige Vahoitn vo de Bayern. Im bekanntn Spruch "Wer ko, der ko" kimmt des zum Ausdruck.